
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53,   
www.zlatograd.bg;  e-mail:  ObA-zlatograd@zlatograd.bg

Изх.№ 61-00-23/15.01.2026 г.
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Процедура по чл.15 от Закона за устройство на територията за УПИ І и УПИ ІІ, кв.8 по ПУП на с.Ерма река по молба на „Либра България 2022“ ООД
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпило Заявление с вх.№ 52-00-813/ 18.12.2025 г. от „Либра България 2022“ ООД, с искане за изменение на ПУП-ПР в кв. 8 по ПУП на с.Ерма река. 

Предложението предвижда да се обединят УПИ І и УПИ ІІ, кв.8 по ПУП на с.Ерма река, като се образува нов УПИ ХХІV-за съхранение на ел.енергия, кв.8 по ПУП на с.Ерма река. Променя се уличната регулация между о.т.156 и о.т.171, по реализирани на място заснети граници. Към новообразуваният нов урегулиран поземлен имот, се придават земя общинска собственост с обща площ 228 кв.м., от които: от улична регулация 67 кв.м. и от поземлен имот 482, кв.8 по ПУП на с.Ерма река 161 кв.м.
Поземлен имот 482, кв.8 по ПУП на с.Ерма река, с площ 173 кв.м., попада изцяло в обхвата на УПИ І и УПИ ІІ, кв.8 по ПУП на с.Ерма река, е частна общинска собственост, съгласно АОС №2248/17.11.2026 г.
„Либра България 2022“ ООД е собственик на земя с обща площ 914 кв.м., съгласно нотариален акт № 98, том І, рег. № 1324, дело № 89 от 19.05.2022 г., представляваща част от поземлен имот № 391, от които с земя с площ 380 кв.м., участва в образуването на УПИ І, кв.8 по ПУП на с.Ерма река и земя с площ 534 кв.м., участваща в образуването на УПИ ІІ, кв.8 по ПУП на с.Ерма река.

Експертен съвет по устройство на територията при Община Златоград, с решение по протокол № 9/18.12.2025 г., приема така направеното предложение.

Пазарната цена на общинския терен с обща площ 228 кв.м., предвиден съгласно внесеното предложение за изменение на ПУП-ПР, да се включи в границите на нов УПИ ХХІV-за съхранение на ел.енергия, кв.8 по ПУП на с.Ерма река, е определена от лицензиран оценител и е в размер на 1399,00 евро без ДДС (хиляда триста деветдесет и девет евро), или 6,14 евро/кв.м. без ДДС.

Съгласно чл.15, ал.3 от Закона за устройство на територията границите на урегулиран поземлен имот могат да се променят с план за регулация само със съгласието на собствениците им изразено със заявление и предварителен договор за прехвърляне на собственост.
В изготвения проект в Годишната програма за управление и разпореждане с имотите - общинска собственост в Община Златоград през 2026 година, е включена в раздел ХІ. Продажби на основание чл.15 и чл.17 от ЗУТ, точка 20. „Общински терен с обща площ 228 кв.м., представляваща земя с площ 161 кв.м., от поземлен имот 482, кв.8 по ПУП на с.Ерма река и земя с площ 67 кв.м., от улична регулация, да се присъедини към нов УПИ ХХІV-за съхранение на ел.енергия, кв.8 по ПУП на с.Ерма река (по Молба на „Либра България 2022“ ООД)”. 

      При положително становище за включване на общинския терен към нов УПИ ХХІV-за съхранение на ел.енергия, кв.8 по ПУП на с.Ерма река, съгласно представеното предложението за промяна на ПУП-ПР, предлагам следните проекти за решения:
І.РЕШЕНИЕ

Във връзка с изготвено предложение за промяна на ПУП-ПР в обхват УПИ І и УПИ ІІ, кв.8 по ПУП на с.Ерма река и част от улична регулация между о.т.156 и о.т.171 по ПУП на с.Ерма река, се извърши проверка. 

След геодезеческо заснемане, на място се установи, че към новообразувания УПИ ХХІV-за съхранение на ел.енергия, кв.8 по ПУП на с.Ерма река, естествено се присъединява част от уличната регулация, предвид извършените благоустройствените мероприятия в района.
Отчитайки факта, че предвиденото мероприятие по действащия ПУП на присъединяващият се общински терен не е реализирано, не представлява озеленена площ по смисъла на чл.61, ал.1 и ал.2 от ЗУТ, престанал е да има предназначение по чл.3, ал.2 от Закона за общинската собственост, както и реализираното общо градоустройствено решение в района няма да се променя, на основание чл.21, ал.1, т.8 от Закона за местното самоуправление и местната администрация, чл.6, ал.1 и ал.3 от Закона за общинската собственост и чл.62а, ал.4 от Закона за устройство на територията, Общински съвет Златоград

РЕШИ

Дава съгласие за промяна на собствеността от публична в частна общинска собственост на общински терен с площ 67 кв.м., представляващ част от улична регулация между о.т.156 и о.т.171 по ПУП на с.Ерма река, който естествено се приобщава към нов УПИ ХХІV-за съхранение на ел.енергия, кв.8 по ПУП на с.Ерма река, съгласно изготвено предложение за изменение на ПУП-ПР.

ІІ. РЕШЕНИЕ
На основание чл.15, ал.3 и ал.5 от Закона за устройство на територията, чл.36, ал.1, т.2 от Закона за общинската собственост, чл.39, ал.2, чл.42, ал.1, т.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

РЕШИ:

1. Дава предварително съгласие за изменение на Подробния устройствен план – План за регулация (ПУП-ПР) на с.Ерма река, одобрен със Заповед № РД-24/12.01.1987 г. на Председателя на ОНС Смолян и Заповед №332/10.10.2022 г. на Кмета на Община Златоград за обединяване на УПИ І; УПИ ІІ и част от улична регулация, кв.8 по ПУП на с.Ерма река и образуване нов УПИ ХХІV-за съхранение на ел.енергия, кв.8 по ПУП на с.Ерма река, с включване на общински терен с обща площ 228кв.м., от които, земя с площ 161 кв.м., представляваща част от поземлен имот 482, кв.8 по ПУП на с.Ерма река и земя с площ 67 кв.м.- улична регулация между о.т.156 и о.т.171, съгласно изготвено предложение за промяна на ПУП-ПР.

Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и „Либра България 2022“ ООД, собственик на част от поземлен имот № 391, участващ в образуването на УПИ І и УПИ ІІ, кв.8 по ПУП на с.Ерма река, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който последния да придобие собствеността върху приобщената към нов УПИ ХХІV-за съхранение на ел.енергия, кв.8 по ПУП на с.Ерма река, земя общинска собственост с обща площ обща площ 228 кв.м., от които 161 кв.м. са част от поземлен имот 482, кв.8 по ПУП на с.Ерма река и 67 кв.м., са от улична регулация между о.т.156 и о.т.171 по ПУП на с.Ерма река, съгласно изготвено предложение за промяна на ПУП-ПР.

На основание чл.41, ал.2 от Закона за общинската собственост се определя цена, за частта от 228 кв.м, присъединяваща се към нов УПИ ХХІV-за съхранение на ел.енергия, кв.8 по ПУП на с.Ерма река, предмет на ПУП-ПР по т.1 от настоящото решение, в размер на 1399,00 евро без ДДС (хиляда триста деветдесет и девет евро) без ДДС.

3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 с „Либра България 2022“ ООД, след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот с „Либра България 2022“ ООД.
5. В случай, че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и „Либра България 2022“ ООД, собственик на част от поземлен имот № 391, участващ в образуването на УПИ І и УПИ ІІ, кв.8 по ПУП на с.Ерма река.
6. Всички разходи по изготвяне на ПУП-ПР и неговото процедиране са за сметка на „Либра България 2022“ ООД, собственик на част от поземлен имот № 391, участващ в образуването на УПИ І и УПИ ІІ, кв.8 по ПУП на с.Ерма река.
7. Възлага на Кмета на Община Златоград изпълнението на настоящото решение.

Приложение:

1.
Заявление с вх.№ 52-00-813/ 18.12.2025 г. от „Либра България 2022“ ООД;

2.
Предложение за промяна на ПУП-ПР за УПИ І и УПИ ІІ, кв.8 по ПУП на с.Ерма река;
3. Скица № 120/21.11.2025 г.;

4.
Нотариален акт №98, том І, рег.№ 1324, дело № 89 от 19.05.2022 г.
5. АОС № 2248/17.11.2022 г.;
6. Протокол № 9/18.12.2025 г. от ЕСУТ при Община Златоград;

7.
Данъчна оценка;

8.
Експертна оценка.
 
С уважение,

МИРОСЛАВ ЯНЧЕВ

Кмет на Община Златоград

Изготвил:

Невена Атанасова – гл. спец. ИК и УТ
Съгласували:
Инж.Юли Хаджийски – Главен инженер
Златка Цекова - Директор Дирекция АПО, ОС и З,
той и юрисконсулт 




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

